**DIPLOMADÍJ PÁLYÁZAT 2016 - Műemlékvédelmi tagozat**

A Magyar Építész Kamara és a Magyar Építőművészek Szövetsége közösen Diplomadíj 2016 címen pályázatot hirdet az egyetemi 10 féléves osztatlan képzésben részt vett, vagy a alap + mesterképzésben( Bsc / BA + Msc / MA) részt vett, és 2015. második,vagy 2016. első félévében diplomázott, végzett okleveles építészmérnökök és építésztervező művészek, terület- és településrendező építészek, belsőépítészek, valamint táj- és kertépítészek számára.

A Diplomadíj pályázaton diplomamunkaként készülő épületterv, belsőépítészeti terv, műemléki épület rekonstrukció terve, terület- és településrendezés, táj- és kertépítész tárgyú diplomamunka nyújtható be.

A MÉK a Műemlékvédelmi tagozat ajánlásával olyan diplomamunkákat kíván diplomadíjjal elismerni, amelyek az épített örökség kiemelkedő eleméhez, nyilvántartott műemléki érték építészeti eleméhez köthető építészeti tervezési diplomamunka/terv,amelyek szakmailag magas színvonalon képesek tiszteletben tartani az örökség értékeket és ehhez a tervezett új építészet többlet értékekkel képes hozzájárulni, gazdagítva az örökség mondanivalóját.

* idén másodszor hirdet meg és adhat ki a Tagozat diplomadíjat,
* két diplomadíj kiadását irányozza elő.

2016. június 08.

*Dr. Vukov Konstantin*

tagozati elnök sk.